Historien om Danmark (6), Reformation og renæssance

Sendt første gang: DR1, 23-09-2017 (59 min.)

**Indholdsbeskrivelse:**
Dansk dramadokumentarserie i 10 afsnit. Lars Mikkelsen fortæller om Christian IV (1577, 1588-1648), som var konge i renæssancen. Det er en tid, hvor religion og en ny version af kristendommen gennemstrømmer alt, og som kirkens nye overhoved er det kongen, der har ansvaret for, at danskerne er fromme kirkegængere. En opgave, Christian IV forvalter med strenghed, og som betyder, at helt almindelige mennesker kan dømmes for trolddom og brændes på bålet. I programmet undersøger et forskerteam også liget af en mere end 300 år gammel biskop.

|  |  |  |
| --- | --- | --- |
| Tid | Kapitel | Noter/Stikord/Spørgsmål(begivenheder, begreber, personer, steder, …) |
| 00:00:21 | **01** | **Indledning**Renæssancen er en tid, hvor videnskab, kunst og kultur blomstrer og hvor religion præger hverdagen. En tid, hvor der er en lille overklasse og en stor landbefolkning. Christian 4. regerer landet gennem mere end 50 år, og oplever både storhed og fald. Han dør i 1648. |  |
| 00:02:35 | **02** | **Christian 4.**I 1596 bliver Christian 4. konge, bare 19 år gammel. Hans farfar, Christian 3. har gennemført reformationen i 1536 og forbudt katolicisme i landet og den ny konge er sig meget bevidst, at han er ansvarlig for at håndhæve kristendommen i Danmark. Christian 4. er ambitiøs både hvad angår arkitektur og kunst, men også i forhold til at bevare Danmark som Nordens stærkeste nation. |  |
| 00:05:32 | **03** | **Reformationens betydning**Katolicismen bliver med protestantismens indførelse forbudt i landet. Dermed forsvinder også muligheden for at hente hjælp ved Jomfru Maria, helgener eller at købe sig til aflad. Det er alene troen, der sikrer menneskets frelse, gudsforholdet bliver personligt. Peder Palladius, Sjællands biskop, rejser bl.a. rundt i landet for at fortælle om kristendommen betydning, inspireret af Martin Luther. |  |
| 00:07:42 | **04** | **Luthers Katekismus og læsefærdigheder**I 1532 udkommer Luthers Katekismus. Alle danskere skal egentlig lære den udenad, hvorfor mange børn får lært at læse. |  |
| 00:08:37 | **05** | **En rig kongemagt**Før reformationen ejede de katolske kirker og klostre 40% af det danske riges jord og var således den største godsejer i landet. Det konfiskerer kong Christian 3. og sidenhen arver Christian 4. alle herlighederne. Han holder en kroningsfest af format, så ingen i hverken indland eller udland er i tvivl om, at Danmark har en rig konge. |  |
| 00:10:16 | **06** | **Samfundsgrupperne i slutningen af 1500-tallet**Christian 4. får fremstillet en kongekrone, der både udtrykker hans selvopfattelse og den fremgang, der er i landet på denne tid. Nye herregårde skyder frem og bl.a. Frederiksborg Slot bliver ombygget. Det skønnes, at 1% af befolkningen ejer al jord i Danmark - fæstebønderne lejer gård og jord af herremanden, husmændene har bare et lille hus og må arbejde for fæstebønderne, mens tjenestefolkene ingenting har. |  |
| 00:12:56 | **07** | **Sørbymagle Sogn**Hvor de fleste kilder fra denne tid kun omtaler konger og stormænd, har præsten i Sørbymagle Sogn nedfældet beretninger om sine sognebørn. Bl.a. fortæller han om Knud og Anne, som går fra at være tjenestefolk, til husmænd og sidenhen gårdejere. |  |
| 00:15:02 | **08** | **Peder Winstrup (I)**Peder Winstrup var biskop i domkirken i Lund og begravet i krypten under kirken. I 2014 åbner man Peder Winstrups kiste og finder et ualmindelig velbevaret lig, som kan give mange svar på, hvordan livet i de bedre kredse var i 15-1600-tallet. |  |
| 00:16:58 | **09** | **Det overdådige liv ved hoffet**Christian 4. og hele hoffet lever et liv i sus og dus og kongen bliver kendt som den rigeste mand i Europa. Dette skyldes bl.a. Øresundstolden, som er ganske indbringende. |  |
| 00:17:53 | **10** | **Kalmarkrigen**I 1611 angriber Christian 4. Sverige for at erobre landet og dermed sikre sig Øresundstolden og markere, at Danmark er den stærkeste magt i Norden. Krigen varer to år og han vinder kun områder af landet, men for at Sverige kan få disse områder tilbage må de betale store summer til den danske konge i krigsskadeserstatning. |  |
|  |  | **STOP** |  |
| 00:19:16 | **11** | **De mange byggerier** |  |
| 00:22:59 | **12** | **Peder Winstrup (II)** |  |
| 00:26:11 | **13** | **Kirkens rolle** |  |
| 00:29:10 | **14** | **Strafferet** |  |
| 00:30:54 | **15** | **Processen mod Maren Splids i Ribe** |  |
|  |  | **STOP** |  |
| 00:37:01 | **16** | **Familien i Sørbymagle**Knud og Anne dør kort tid efter de overtager gården. Boet deles ud og børnene lever på sultegrænsen indtil også de dør. |  |
| 00:39:03 | **17** | **Peder Winstrup (III)**Peder Winstrup var den sidste danske biskop i Lund og han har talt varmt for et fromt og nøjsomt liv med tro og bøn. Hans lig afslører dog på forskellig vis, at han selv har levet godt - og på mange måder for godt. |  |
| 00:41:29 | **18** | **30-års krigen og slaget ved Lutter am Barenberg**I Sydeuropa vokser den katolske magt både kirkeligt og militært og i Tyskland udspiller sig en voldsom krig mellem protestanter og katolikker - 30års-krigen. De nordtyske protestanter beder Christian 4. om hjælp og i 1625 står han klar med en hær ved det tyske slot Rothenburg, men der er ingen hjælp fra England og Frankrig som ellers lovet og det danske rigsråd opfordrer ham til at trække sig. I sin morgenbøn får han dog et syn, der overbeviser ham om, at tiden er kommet, hvor han må ofre sig for sit folk og sin tro. I 1626 er han klar til kamp mod den tyske kejser, men slaget ved Lutter am Barenberg ender med at blive blodigt og Christian 4. mister 4000 mand, inden han trækker sig. |  |
| 00:45:41 | **19** | **Flere krige**Efter krigen i Tyskland besætter den tyske kejser store dele af Jylland. Statskassen er drænet og Christian 4. ser sig nødsaget til at sætte skatterne i landet op. Men da tyskerne er ude af Danmark, angriber Sverige og besætter Jylland i 1643-44. Christian 4. mister Gotland, dele af Norge - og sit højre øje. |  |
| 00:47:29 | **20** | **Konsekvenser**At tabe en krig betragtes som et udtryk for Guds utilfredshed eller vrede og derfor strammes den religiøse lovgivning endnu engang for at disciplinere befolkningen. |  |
| 00:48:18 | **21** | **Maren Splids’ død**Processen mod Maren Splids afsluttes og hun dømmes til bål og brand. I 1641 føres hun til galgebakken nord for Ribe og med befolkningens opbakning brændes hun levende på bålet. I løbet 15- og 1600-tallet brændes omkring 1000 mennesker på bålet for hekseri, primært kvinder. |  |
| 00:52:30 | **22** | **Kong Christian 4.’s død og eftermæle**I 1648 dør Christian 4. på Rosenborg Slot, 71 år gammel. Han har regeret landet i over 50 år og er den længst siddende regent indtil da. I hans regeringsperiode går landet fra at være en rig og magtfuld nation til at være fattigt og forarmet. Krige og store skatteudskrivninger har drænet landet. I hovedstaden ser man anderledes på det, idet krigene og det luksuriøse liv ved hoffet har skabt stor handelsvirksomhed i byen. Den er vokset sig større og rigere og købmændene har tjent mange penge i denne periode. |  |
| 00:54:44 | **23** | **Kong Frederik 3. og Roskildefreden**Christian 4.’s søn, Frederik, overtager kronen efter sin far i 1648 og dermed også den gamle strid med Sverige. Sverige har besat Polen siden 30-årskrigen og angriber nu Danmark sydfra. Der er fare for at miste København og derfor indgår Danmark en fredsaftale med Sverige i 1658 - Roskildefreden. Det er en dyr aftale, der betyder, at Danmark afstår Skåne, Halland og Blekinge til Sverige. |  |
| 00:56:33 | **24** | **Afslutning**Igennem renæssancen har ulykkerne regnet ned over Danmark til trods for, at man har prædiket den protestantiske tro og angivet leveregler for borgerne. Landet er fattigt og har været tæt på den totale udslettelse. Vi hører om næste afsnit, der peger på flere angreb fra Sverige, enevælde og oplysningstid. |  |
| 00:59:?? |  | **Slut** |  |